Sjávarútvegsráðherra hefur gefið út reglugerð um makrílveiðar 2014 og heildarkvótinn er 148 þúsund tonn Handfærabátar fá stóraukinn makrílkvóta í ár bæði í magni og sem hlutfall af heild samkvæmt ákvörðun sjávarútvegsráðherra . Upphafsúthlutun til handfærabáta var 3.200 tonn í fyrra en er 6 þúsund tonn í ár . Sigurður Ingi Jóhannsson sjávarútvegsráðhera hefur gefið út reglugerð um makrílveiðar árið 2014 og þar er kveðið á um að heildarafli makríls fyrir verði 147.721 tonni eða um 16,6% af ráðgjöf Alþjóða hafrannsóknaráðsins ( ICES ) sem er 889.886 tonn . Þetta samrýmist þeirri kröfu sem Ísland hafði uppi í samningaviðræðum um skiptinu makrílkvótans , segir í frétt frá ráðherra . Í nýgerðum makrílsamningi Evrópusambandsins , Noregs og Færeyja ætla þessar þjóðir sér heildarafla í ár langt umfram heildarveiðiráðgjöf ICES . Miðað við 1.240 þúsund tonna heildarveiði nemur 148 þúsund tonna afli Íslands 11,9% af heildarafla samkvæmt samningnum . Leyfilegum heildarafla er skipt á milli skipaflokka þannig að handfærabátar fá 6.000 tonn , ísfiskskip 7.917 tonn , frystiskip 30.682 tonn og uppsjávarskip með aflareynslu fá 103.121 tonn . Gert er ráð fyrir að fyrirkomulag veiða verði sambærilegt og á síðasta ári . Hlutfall skipa í heildarafla er svipað og á síðasta ári nema hvað hlutur smábáta er aukinn eins og áður segir . Hlutdeild þeirra í upphafsúthlutun í fyrra var 2,6% en er um 4,1% nú . Þess má þó geta að eftir að handfærabátar höfðu veitt aflaheimildir sínar í fyrra voru veiðar þeirra gefnar frjálsar um tíma . Heildarflinn á krókana varð því 4.680 tonn í stað 3.200 tonna upphafsúthlutunar .